CELEX: 32020D0433
Language: bg
Date: 2020-03-12 00:00:00
Title: Решение за изпълнение (ЕС) 2020/433 на Комисията от 12 март 2020 година за удължаване на срока на предприетото от Шведската агенция по химикалите действие във връзка с предоставянето на пазара и употребата на биоцидa Care Plus Mosquito Net в съответствие с Регламент (ЕС) № 528/2012 на Европейския парламент и на Съвета (нотифицирано под номер C(2020) 1342) (само текстът на шведски език е автентичен)

24.3.2020   
               
               
                  BG
               
               
                  Официален вестник на Европейския съюз
               
               
                  L 88/8
               
            
         РЕШЕНИЕ ЗА ИЗПЪЛНЕНИЕ (ЕС) 2020/433 НА КОМИСИЯТА
         от 12 март 2020 година
         за удължаване на срока на предприетото от Шведската агенция по химикалите действие във връзка с предоставянето на пазара и употребата на биоцидa Care Plus Mosquito Net в съответствие с Регламент (ЕС) № 528/2012 на Европейския парламент и на Съвета
         
            
               (нотифицирано под номер C(2020) 1342)
            
         
         (само текстът на шведски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 55, параграф 1, трета алинея от него,
         като има предвид, че:
         
                     (1)
                  
                  
                     На 25 септември 2019 г. Шведската агенция по химикалите („компетентният орган на Швеция“) взе решение съгласно член 55, параграф 1, първа алинея от Регламент (ЕС) № 528/2012 да разреши предоставянето на пазара и употребата на Care Plus Mosquito Net — мрежа за комари, импрегнирана с активното вещество перметрин („действието“), до 23 март 2020 г. Компетентният орган на Швеция уведоми Комисията и компетентните органи на останалите държави членки за това действие и за основанията за него в съответствие с член 55, параграф 1, втора алинея от същия регламент.
                  
               
                     (2)
                  
                  
                     Съгласно информацията, предоставена от компетентния орган на Швеция, действието е необходимо с цел опазване на общественото здраве. Използването на мрежа за комари, импрегнирана с перметрин, има за цел да осигури защита на хората срещу жилещи и хапещи насекоми, като по този начин се предотврати предаването чрез насекоми вектори на патогени, които представляват риск за общественото здраве. Съгласно условията, описани в действието, продуктът може да се предлага само в клиники за ваксинация и само заедно с инструкции за правилна употреба и безопасно обезвреждане, като след изтичане на периода на дерогация, при поискване от страна на компетентния орган на Швеция, адресатът на действието трябва да предостави информация за броя на мрежите, доставени на клиниките за ваксинация.
                  
               
                     (3)
                  
                  
                     На 26 ноември 2019 г. Комисията получи обосновано искане от компетентния орган на Швеция за продължаване на срока на действието в съответствие с член 55, параграф 1, трета алинея от Регламент (ЕС) № 528/2012. Искането беше направено въз основа на опасенията, че общественото здраве може да бъде застрашено от векторно преносими заболявания след 23 март 2020 г. и на довода, че биоцидите „Care Plus Mosquito Net“ са от решаващо значение за предотвратяване на опасността от векторно преносими заболявания.
                  
               
                     (4)
                  
                  
                     Според информацията, предоставена от компетентния орган на Швеция, алтернативните методи за контрол на векторите (напр. използване на репеленти или неимпрегнирани мрежи за комари) не дават възможност за достатъчен контрол над насекомите вектори.
                  
               
                     (5)
                  
                  
                     Репелентите не осигуряват 24-часова защита на цялото човешко тяло, тъй като не могат да се прилагат неограничено в рамките на един ден и не трябва да се използват върху определени части от тялото. При хора с чувствителна или увредена кожа репелентите могат да предизвикат дразнене на кожата. Освен това съществуват ограничения за използването на репеленти при определени възрастови групи, например малки деца. Мрежите против комари, които не са били третирани, не предлагат пълна защита срещу насекоми, намиращи се върху мрежата, тъй като не гарантират, че насекомите не могат да атакуват части от тялото през самата мрежа. Ако мрежите не са третирани, е възможно хората да решат сами да ги импрегнират с биоциди. Подобна безконтролна и нерегламентирана употреба може да представлява риск за човешкото здраве и за околната среда.
                  
               
                     (6)
                  
                  
                     Към Европейската агенция по химикали беше подадено заявление за предоставяне на разрешение на Съюза за биоцидите Care Plus Mosquito, като за оценяващ компетентен орган беше определен компетентният орган на Дания, а процесът на оценка все още не е приключил. Разрешението на Съюза за този биоцид би представлявало трайно решение, включително за Швеция, но за да се оцени заявлението и да се издаде подобно разрешение, е нужен значителен период от време.
                  
               
                     (7)
                  
                  
                     Поради това е целесъобразно да се разреши на компетентния орган на Швеция да удължи действието за срок, не по-дълъг от 550 дни, при спазването на определени условия.
                  
               
                     (8)
                  
                  
                     Мерките, предвидени в настоящото решение, са в съответствие със становището на Постоянния комитет по биоцидите,
                  
               ПРИЕ НАСТОЯЩОТО РЕШЕНИЕ:
         
            Член 1
            Шведската агенция по химикалите може да удължи срока на действието до 25 септември 2021 г., за да позволи предоставянето на пазара и употребата на биоцида Care Plus Mosquito Net с цел предотвратяване предаването на патогени от насекоми вектори на хора, при условие че гарантира, че продуктът се предоставя и използва само под неин надзор.
         
         
            Член 2
            Адресат на настоящото решение е Кралство Швеция.
         
         
            Съставено в Брюксел на 12 март 2020 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  OB L 167, 27.6.2012 г., стр. 1.